Чарговая сорак другая сесія Ушацкага раённага Савета дэпутатаў дваццаць сёмага склікання ў апошнія дні мінулага года праводзілася ў пашыраным складзе. У вялікую залу пасяджэнняў Дома Саветаў акрамя дэпутатаў быў запрошаны ўвесь актыў раёна. Гэта было абгрунтавана значнасцю пытанняў, якія разглядаліся – падводзіліся вынікі сацыяльна-эканамічнага развіцця раёна за 2017 год і акрэсліваліся задачы на 2018-ы, зацвярджаўся яго бюджэт. Удзел у рабоце сесіі таксама прынялі наш дэпутат Віцебскага абласнога Савета дэпутатаў, дырэктар Віцебскага ДВЛГА Сяргей Аляксандравіч Даніловіч, старшыня праўлення аблспажыўсаюза Аляксандр Аляксандравіч Пуцята і генеральны дырэктар КУП “Віцебскмеліявадгас” Эдуард Мікалаевіч Герасіменка.